בעיתונות הכללית לא 'טמנו את ידיהם בצלחת' בכל הנוגע לביקורו של הרבי מסאטמר בישראל, ודיווחו אף הם על המתרחש, כאשר חלק מהכותבים יצאו בזעם נגד האדמו"ר וחלקם אף השוו אותו לפעילות האנטי ציונית של ארגוני ה-BDS.
בעיתון 'ידיעות אחרונות' בחרו בכותרת "אדמו"ר השנאה, בחסות המדינה" ובמאמר של חן ארצי סרור, נכתב כי האדמו"ר מסאטמר מפיץ שנאה, בידול ובורות יותר מכל פעילי ה-BDS יחד.
"מדוע הסטודנטית לארה אל קאסם והפעילה אריאלה גולד הן מוקצה, והאדמו"ר מסאטמר לא?", שואלת הכותבת.
יצוין כי במאמר הביאה סרור ציטוט אותו היא מייחסת לרבי מסאטמר, אך הוא בכלל נאמר על ידי מרדכי הירש ממאה שערים.
בעיתון 'הארץ' נכתב הבוקר מאמר בנוגע לביקורו של האדמו"ר מסאטמר בישראל. תחת הכותרת "הג'יהאד מסאטמר" כותב העיתונאי רוגל אלפר כי פעולותיו של האדמו"ר נגד מדינת ישראל גרועות הרבה יותר מפעולותיהם של הארגונים האנטי ישראליים, וכי עצם כניסתו לישראל היא אכיפה בררנית של המדינה כלפי פעילי חרם למיניהם שגורשו בחודשים האחרונים מישראל.
"יש לבטל את משטרת המחשבות, ואת כל איסורי הכניסה לישראל. שייכנס האדמו"ר עם כספו, וייכנסו גם פעילי ה-BDS", כך מסיים הכותב את מאמרו.
גורם בחסידות סאטמר ששוחח עם 'כיכר השבת' הביע זעזוע עמוק מהדברים אותם כינה אנטישמים של ממש, וציין כי אמנם דעתם של חסידי ואדמו"רי סאטמר לדורותיהם היא נגד הציונות, אך מכאן ועד להפוך אותם לאויבי ישראל המרחק הוא רב מאד.
סאמר זה ודאי בורות וקטנות, אבל אי אפשר ‏להשוות ביניהם לבין הBDS. ‏הם אוהבי ישראל, אוהבי חסד עם עמישראל, והם לא עושים שום פעילות לערער את מעמד ישראל בעולם העוין.
הקוזאק הנגזל - הסאטמרים מנאצים את המדינה, אזרחיה ומוסדותיה ממודה אני ועד קריאת שמע שעל המיטה.
מה בדיוק רצו שעיתון שיוצא בארץ הקודש לא יקרא לטמא טמא רק בגלל שיש לו שועל (טמא) על הראש?
ולמעשה מי עושה יותר נזק למדינת ישראל השמאלנים עם ארגון 'בצלם' שמפרסם בעולם תיעודים נגד חיילי צהל או סאטמער שמדברת נגד ציונים בינם ולבין עצמם?
ארץ ישראל שייכת למי ששומר על התורה, ולא לזרם הציוני הכפרני שהשתלטו כאן בכוח הזרוע, גירשו את הערבים, והביאו חורבן וטרור על העם היהודי.